ตอนนี้ฝังเข็มอยู่ค่ะฝังแบบ5ปี แต่ได้รับผลข้างเคียงคือผอมลงมากค่ะ ลดลง11โลจากน้ำหนักก่อนตั้งท้อง ถ้ากินยาคุมเพื่อจะเพิ่มน้ำหนักจะช่วยได้มั้ยค่ะ กินข้าวเยอะขึ้นกว่าเมื้อก่อนเยอะนะคะแต่น้ำหนักก็ไม่ขึ้นมาเลย ทำทุกอย่างแล้วค่ะน้ำหนักก็ไม่ขึ้นสักขีดเลย แล้วถ้ากินได้ควรกินยี่ห้ออะไรดีค่ะ
สวัสดีค่ะ การยาฝังคุมกำเนิดเป็นวิธีการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงในที่นี้ แนะนำให้หาสาเหตุของการที่มีน้ำหนักตัวลดลงก่อนที่จะใช้ยาอะไรเพื่อไปพยายามรักษาค่ะ โดยน้ำหนักตัวลดลงอาจมีสาเหตุ เช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าโดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนค่ะถ้ามีน้ำหนักลดดังกล่าวไป ร่วมกับมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่น ควรไปพบแพทย์เพื่อหาสาเหตุเพิ่มเติมค่ะ ยังไม่ควรซื้อยาใดๆมาใช้เอง รับประทานอาหารที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ